Държавен вестник, бр. 14, 2025 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  14
облекло трябва да отговаря на условията за 
военнослужещи на НАТО, назначени в HQ 
SACT. 
4.7. Преди началото на мандата на НВП 
изпращащата страна уведомява страната 
домакин за конкретната организация от 
изпращащата страна, която ще упражнява 
оперативен контрол на НВП, както и за ор­
ганизацията от изпращащата страна, която 
ще предоставя административна подкрепа на 
НВП, на служителите в НВП и зависимите 
от тях лица, ако е различна от първата. 
Раздел V
Финансови договорености
5.1. Общите фондове на НАТО като цяло 
не могат да бъдат разходвани за осигуряване 
на НВП. Следователно, като общ принцип, 
при разходване на средства от страната до­
макин за осигуряване на НВП същите следва 
да бъдат възстановени. 
5.2. При възможност страната домакин 
може да поеме разходите за следните услуги, 
без да се изисква възстановяване на средства 
от изпращащата страна:
5.2.1. Рутинни правни услуги, включващи 
предоставянето на съвети и услуги по въп­
роси, свързани с правната дейност, които 
ще се предоставят на същото ниво като на 
служителите на HQ SACT.
5.2.2. Пощенски услуги, включително съ­
биране, приемане, сортиране и доставка на 
служебна и лична поща.
5.3. Изпращащата страна избира, а стра­
ната домакин осигурява офис мебели, при 
условие че изпращащата страна възстанови 
разходите на страната домакин при предста­
вяне на фактура(и). Изпращащата страна е 
отговорна за поддръжката и подмяната на 
закупените от нея мебели. Страната домакин 
осигурява стандартизирани офис съоръжения, 
включително офис пространство, телефони и 
достъп до местни телефонни услуги, достъп до 
комуникационни и информационни системи 
(CIS), рутинни услуги за съхранение, ремонт 
и поддръжка на оборудването, предоставено 
от страната домакин, поддръжка на съоръ­
женията, комунални услуги и събиране на 
отпадъци, както и предоставяне на необхо­
димо оборудване за достъп до оторизирани 
услуги за данни, освен ако не е закупено на 
национално ниво. Разходите за използването 
от НВП на такова оборудване, съоръжения 
и услуги подлежат на възстановяване от из­
пращащата страна в размери, определени от 
страната домакин. Определянето на разходите 
ще се основава на квадратурата на заетите 
офис площи и на броя на лицата, назначени от 
изпращащата страна, съгласно разпоредбите 
на този МР. Ежегодно, обикновено през месец 
юни, страната домакин предоставя прибли­
зителна такса за офис съоръжения/услу­ги 
и разбивка на разходите за предстоящата 
календарна година на изпращащата страна 
с цел подпомагане планирането на бюджета. 
5.3.1. Освен ако не е уговорено друго, 
разходите за използване от НВП на телефон, 
факс, достъп до интернет, комуникационни и 
информационни услуги и всички осигурени 
чрез външни оператори телефонни услуги и 
услуги за данни подлежат на възстановяване 
от изпращащата страна в размер, определен 
от страната домакин, както е изчислено и 
включено в този МР (Приложение 1). Опре­
делянето на разходите за комунални услуги и 
услуги за почистване ще се изчислява на база 
на квадратурата на заеманите офис площи. За 
комуникационните и информационните сис­
теми и свързаните с тях услуги изчисленията 
се извършват на база на броя на служителите 
на изпращащата страна съгласно разпоредбите 
на настоящия МР.
5.3.2. На годишна база актуализирано одоб­
рение за финансиране ще бъде представено 
на настоящия НВП, който ще осигури или ще 
получи одобрение за подпис, за да позволи на 
приемащата страна да отпусне необходимите 
средства.
5.4. Изпращащата страна поема всички 
разходи за издръжка на НВП, включително, 
но не само:
5.4.1. Всички възнаграждения и надбавки 
на НВП.
5.4.2. Всички пътни разходи на НВП.
5.4.3. Всички разходи, свързани с пребива­
ването на НВП в района на Норфолк, вклю­
чително дневни, квартирни и пътни разходи. 
5.4.4. Обезщетение за загуба или повреда на 
личното имущество на НВП или на зависимите 
от него лица в съответствие с националното 
законодателство на изпращащата страна.
5.4.5. Разходите за транспорт и за поддръж­
ка на служебно моторно превозно средство, 
включително и предоставянето на такова 
за използване от НВП, при необходимост. 
Страната домакин не предоставя поддръжка 
или ремонт на превозни средства, които са 
национална собственост. 
5.4.6. Пощенски такси и такси за служебна 
поща.
5.4.7. Телефон, телекс, данни (включително 
интернет/ISP), КИС и факс услуги и такси за 
междуградски и платени разговори.
5.4.8. Клетъчни телефони и клетъчни те­
лефонни услуги.
5.4.9. Офис консумативи. 
5.4.10. Публикации и периодични издания.
5.4.11. Офис оборудване, мебели и обза­
веждане в допълнение към тези, предоста­
вени от страната домакин в съответствие с 
параграф 5.3, ако има такива.
5.4.12. Изменения на офис пространства, 
поискани от изпращащата страна.